На основу члана 25. став 1. тачка 8. Закона о локалним изборима (Службени гласник Републике Србије бр.14/22) Градска изборна комисија града Врања на седници одржаној 06. новембра 2023. године, донела је :

**Р Е Ш Е Њ Е**

1.**ПРОГЛАШАВА СЕ** Изборна листа ИВИЦА ДАЧИЋ – ПРЕМИЈЕР СРБИЈЕ, коју је 05. новембра 2023. године поднела политичка странка СОЦИЈАЛИСТИЧКА ПАРТИЈА СРБИЈЕ за изборе за одборнике Скупштине града Врања, расписане за 17. децембар 2023. године.

2.Ово решење објављује се на веб- презентацији Републичке изборне комисије.

**Образложење**

Градска изборна комисија града Врања је утврдила да је овлашћено лице у име политичке странке СОЦИЈАЛИСТИЧКА ПАРТИЈА СРБИЈЕ поднело благовремену и уредну изборну листу са 65 кандидата за одборнике Скупштине града Врања за изборе, расписане за 17. децембар 2023. године.

Уз Изборну листу су, у складу са чланом 42. став 1. тачка 4. Закона о локалним изборима (Службени гласник Републике Србије бр.14/22), поднете укупно 720 правно ваљане оверене изјаве бирача да подржавају наведену Изборну листу.

У складу са наведеним, Градска изборна комисија је закључила да Изборна листа испуњава све законом прописане услове за проглашење, тако да је донела одлуку како је наведено у диспозитиву овог Решења.

**ПОУКА О ПРАВНОМ СРЕДСТВУ**: Против овог Решења кандидат за одборника на Изборној листи, лице чије је име је садржано у називу Изборне листе, односно у називу подносиоца Изборне листе, политичка странка, подносилац проглашене изборне листе и бирач могу поднети приговор Градској изборној комисији у року од 48 часова од објављивања овог Решења на веб- презентацији Републичке изборне комисије.

**ГРАДСКА ИЗБОРНА КОМИСИЈА ГРАДА ВРАЊА**

 **Број: 013-20/2023-10**

**У Врању, 06.новембар 2023. године**

 **ПРЕДСЕДНИК КОМИСИЈЕ,**

 **Новица Станисављевић**